{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu izmjena i dopuna Sudskog poslovnika"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PUČKI PRAVOBRANITELJ","IZMJENE I DOPUNE SUDSKOG POSLOVNIKA,\nČlanak 3.","Navedenom odredbom iza članka 133. Sudskog poslovnika dodaje se novi odjeljak i članci 133.a i 133.b koji propisuju postupanje s nacrtima sudskih odluka, a u smislu provedbe presude Suda Europske unije u spojenim predmetima C-554/21, C-622/21 i C-727/21 FINA protiv HANN-INVEST d.o.o., MINERAL-SEKULINE d.o.o. i UDRUGA KHL MEDVEŠČAK ZAGREB od 11. srpnja 2024.\n\nTako je između ostalog, odredbom članka 133.a stavka 2. Izmjena i dopuna Sudskog poslovnika propisano da nacrte sudskih odluka koje donosi sudsko vijeće sastavlja sudac izvjestitelj te o njihovom sadržaju pisano obavještava predsjednika sudskog vijeća, a može obavijestiti i ostale članove sudskog vijeća. Vezano za navedeno, nejasno je zašto zakonodavac propisuje obligatornu obvezu suca izvjestitelja da o sadržaju nacrta sudskih odluka pisano obavještava predsjednika sudskog vijeća, a u odnosu na ostale članove sudskog vijeća propisuje samo fakultativnu obvezu, odnosno propisuje da može o njihovom sadržaju obavijestiti i ostale članove sudskog vijeća. Stoga predlažemo da se propiše obveza suca izvjestitelja da o nacrtu sudske odluke istovremeno obavještava i predsjednika sudskog vijeća i ostale članove sudskog vijeća. Na taj način doprinijelo bi se ekonomičnosti sudskog postupka jer bi svi članovi sudskog vijeća, prije samog usuglašavanja sa sadržajem nacrta sudske odluke bili upoznati s nacrtom sudske odluke u pojedinom predmetu, kojeg predlaže sudac izvjestitelj, a istovremenom dostavom svim članovima vijeća (predsjedniku i ostalim članovima), otklonile bi se eventualne manipulacije, odnosno zlouporabe i mogući utjecaj na sudsku odluku u pojedinom predmetu.\n\nSlijedom navedenog, predlažemo da odredba članka 133.a stavka 2. glasi:\n(2) Nacrte sudskih odluka koje donosi sudsko vijeće sastavlja sudac izvjestitelj te o njihovom sadržaju pisano obavještava predsjednika sudskog vijeća i ostale članove sudskog vijeća.\n\nNavedene primjedbe na jednaki način odnose se na odredbu članka 133.b. stavka 2. za koju predlažemo da glasi:\n(2) Nacrte sudskih odluka sastavlja sudac izvjestitelj te o njihovom sadržaju pisano obavještava predsjednika sudskog vijeća i ostale članove sudskog vijeća.\n\nNadalje, predlažemo nomotehničko usklađenje odredbe članka 133.a stavka 8. na način da glasi: \n(8) Nakon primitka obavijesti iz stavka 5. ovoga članka saziva se sjednica sudskog vijeća radi donošenja sudske odluke."]